அஸ்கோட்

அஸ்கோட் (Askot or Askote () வட இந்தியாவின்  உத்தராகண்ட் மாநிலத்தின் குமாவுன் கோட்டத்தில் அமைந்த பிதௌரகட் மாவட்டத்தில் உள்ள சிற்றூர் ஆகும். இமயமலையில் 1,106 மீட்டர் (3,629 அடி) உயரத்தில் அமைந்த அஸ்கோட் சிற்றூர்  இந்திய-நேபாள எல்லைப்பகுதியில் அமைந்துள்ளது. 

பிதௌரகட்-தார்ச்சுலா இடையே அமைந்த அஸ்கோட் சிற்றூர் அருகே  கஸ்தூரி மான் காப்பகம் இங்குள்ளது. கயிலை மலை-மானசரோவர் யாத்திரை செல்பவர்கள், அஸ்கோட் வழியாகச் செல்லும் தார்ச்சுலா-லிபுலேக் சாலையை பயன்படுத்துவர். மேலும் பஞ்சாபின் தென்மேற்கில் உள்ள மலௌத் நகரத்தையும், உத்தராகண்ட்டின் அஸ்கோட் நகரத்தையும் தேசிய நெடுஞ்சாலை 9 இணைக்கிறது. இது சாரதா ஆற்றின் கரையில் உள்ளது. இதனருகே பஞ்சசூலி, சிப்லாகோட் சிற்றூர்கள் உள்ளது.

மேற்கோள்கள்

உத்தராகண்ட மாநில ஊர்களும் நகரங்களும்